109 



mas. Még több, de tisztátalanabb olajat nyerünk, ha a bogarakat 

 kipréseljük. A présből kikerülő maradékot ép úgy mint a nem pré- 

 selt bogarakat, világító gáz gyártására lehet fordítani, vagy pedig 

 jól hizlaló baromfi-táplálók gyanánt felhasználni. 



* A ki a cserebogarakat kevésbbé prózai módon akarja értékesí- 

 teni, az akár maga is - megeheti. Ha a rákot, a mely pedig dög- 

 gel él, ízletes eledelnek tartjuk, miért ne lehetne az üde lombozattal 

 táplálkozó cserebogarat is megenni ? íme, itt a cserebogár-leves ké- 

 szítésmódjának a leírása: A cserebogarakat mindenekelőtt forró vizben 

 megöljük, de abból rögtön ismét kiveszszük, jól megmossuk és több- 

 ször leöblítjük ; erre a bogarak fejét és szárnyfedőit leszedvén, tes- 

 tüket mozsárban összetörjük és forró vajban megpirítjuk ; az egészet 

 aztán a szükséges fűszerekkel és zöldséggel vizben vagy hűslében 

 felfőzzük és végre gondosan leszűrve, pirított zsemleszeletekkel feltá- 

 laljuk. Troost azt állítja, hogy az ilyen cserebogár-leves sokkal 

 ízletesebb és táplálóbb a ráklevesnél, szaga kellemes, szine barnás. 

 — De nemcsak levesnek, hanem csemegének is fel lehet a cserebo- 

 garakat használni és pedig oly módon, hogy az ember a leforrázott 

 és jól megmosott bogarakat mindenestűi forró czukor-szirupba teszi 

 és czukros kéreggel bevonatja. Ennek az eredeti bogár-csemegének 

 állítólag szintén a legkitűnőbb ize van. 

 Tessék megpróbálni ! 



A gazdasági rovartan Svédországban. — Az amerikaiak pél- 

 dája lassanként Európában is követőkre kezd találni ; végre az európai 

 kormányok is mind inkább belátják, hogy a kártékony rovarok a 

 termésben évről évre csakugyan tetemes veszteségeket szoktak okozni, 

 <és hogy a gazdasági rovartan ügye ennélfogva nemzetgazdasági szem- 

 pontból is kiváló figyelemre és gondoskodásra méltó. így a svéd 

 kormány a kártékony rovarok szemmeltartásával és tanulmányozásá- 

 val az 1884-ik évre A. E. Holmgren ismert nevű rovartudóst 

 bizta meg, a kinek ez ügyben kifejtett tevékenysége már a megelőző 

 évben is nagy hasznára vált a mezőgazdaságnak. 



Az állandó gazdasági tudósító urakhoz. — illetékes helyről a 



következő sorok közlésére lettünk felkérve : 



Több izben megtörtént már, hogy azok az állandó gazdasági 

 tudósító urak, a kik a kártékony rovarok rendszeres megfigyelésére 

 és bejelentésére vállalkoztak, és a kiket a földmívelési minisztérium 

 e czélra szolgáló portó mentes (zöld) levelező-lapokkal látott el, egy 

 és ugyanazon a levelező-lapon egyszerre többféle rovarról tettek jelen- 

 tést. Minthogy ez a bejelentések áttekinthetőségét és feldolgozását 

 némileg nehezíti, figyelmeztetjük az illető tudósító urakat, hogy ab- 

 ban az esetben, ha egyszerre többféle rovarkárról van jelenteni va- 

 lójuk, minden egyes rovarfajról külön-külön levelező-lapot állítsanak 

 ki és küldjenek be a föidmivelési minisztériumhoz. 



